มะกันตะลึง เจออุโมงค์ลับขนยา ข้ามชายแดนไปโผล่ใต้เตียง ที่เม็กซิโก
(ภาพจากยูทูบ),ตำรวจสหรัฐฯ เจออุโมงค์ลับ ใช้เป็นเส้นทางลำเลียงยาเสพติด จากร้านฟาสต์ฟูด ในแอริโซนา ลอดชายแดน ไปโผล่ใต้เตียงในบ้านที่เม็กซิโก,เมื่อ 24 ส.ค.61 สำนักข่าวบีบีซีและฟ็อกซ์ นิวส์ รายงานเจ้าหน้าที่สหรัฐฯ เจออุโมงค์ ใช้เป็นเส้นทางลับลำเลียงยาเสพติดข้ามชายแดนระหว่างรัฐแอริโซนา ของสหรัฐฯ กับเม็กซิโก ซึ่งอุโมงค์ลับดังกล่าว ความยาว 200 ฟุต ถูกขุดจากบริเวณชั้นใต้ดินของอาคาร ซึ่งเคยเป็นที่ตั้งร้าน San Luis KFC ในเมืองซาน หลุยส์ รัฐแอริโซนา ลอดพรมแดนไปยังบ้านหลังหนึ่งในเมืองซาน หลุยส์ ริโอ โคโลราโด ในรัฐโซโนรา ประเทศเม็กซิโก,ข่าวแจ้งว่า เจ้าหน้าที่สหรัฐฯ พบอุโมงค์ลับแห่งนี้ เมื่อสัปดาห์ก่อน หลังได้จับกุมนายอีวาน โลเปซ เจ้าของอาคาร ในระหว่างตำรวจจราจรได้เรียกรถเขาให้หยุด และสุนัขตำรวจได้กลิ่นยาเสพติด จึงทำให้เจ้าหน้าที่ตรวจค้นรถนายโลเปซ และเจอยาเสพติดจำนวนมาก อาทิ เมทแอมเฟตามีน น้ำหนักถึง 118 กิโลกรัม โคเคน 6 กรัม คิดเป็นมูลค่ากว่า 1 ล้านดอลลาร์ หรือประมาณ 33 ล้านบาท,จากการค้นบ้านพักของนายโลเปซ และร้าน KFC เก่าของเขา ปรากฏว่า ตำรวจได้พบอุโมงค์ลับ ซ่อนอยู่ในบริเวณห้องครัวที่ใช้ในการประกอบอาหารฟาสต์ฟูดของ KFC โดยอุโมงค์นี้ลึกจากผิวดิน 22 ฟุต มีความสูง 5 ฟุต และกว้าง 3 ฟุต ถูกขุดให้ไปโผล่ใต้เตียงในห้องนอนของบ้านหลังหนึ่งในประเทศเม็กซิโก โดยเจ้าหน้าที่สหรัฐฯ เชื่อว่า แก๊งยาเสพติดแก๊งนี้ใช้วิธีขนยาเสพติดโดยใช้เชือกลากมา,อย่างไรก็ตาม การพบอุโมงค์ขนยาเสพติดข้ามชายแดนระหว่างสหรัฐฯกับเม็กซิโกครั้งนี้ ไม่ใช่ครั้งแรก เพราะเมื่อ 2 ปีก่อน เจ้าหน้าที่เคยพบอุโมงค์ยาว 2,600 ฟุต ในเมืองซานดิเอโก แคลิฟอร์เนีย จนถือเป็นหนึ่งในอุโมงค์ลำเลียงยาเสพติดที่เคยพบมาเลยทีเดียว
ตำรวจสหรัฐฯ เจออุโมงค์ลับ ใช้เป็นเส้นทางลำเลียงยาเสพติด จากร้านฟาสต์ฟูด ในแอริโซนา ลอดชายแดน ไปโผล่ใต้เตียงในบ้านที่เม็กซิโก
อุโมงค์ลับขนยาเสพติด,อุโมงค์ลับ,ขนยาเสพติด,สหรัฐ,เม็กซิโก